# Agriades zullichi

Agriades zullichi és una espècie de lepidòpter papilionoïdeu de la família dels licènids (Lycaenidae) endèmica de Sierra Nevada.

## Morfologia

Els imagos tenen la base de l'anvers de les ales de color gris blavós i és més estès en els mascles que en les femelles. El revers és de color bru amb punts postdiscals a les ales posteriors ocupant el centre d'amplis espais blancs. La puntuació del revers i la franja marginal més gran del mascle diferencia aquesta espècie d′Agriades glandon. Les larves són de color porpra.

## Alimentació

La femella pon els ous, a finals del juliol i començaments de l'agost, entre les fulles fresques dins de les rosetes de la planta Androsace vitaliana nevadensis i les larves es nodreixen del parènquima de les fulles. A la primavera següent, se n'alimentaran de les flors i les llavors.

## Hàbitat

Viu a indrets secs i exposats (com ara, els cims dels turons entre 2.500 i 3.000 m d'altitud) on la vegetació és escassa i la planta de la qual es nodreix, Androsace vitaliana nevadensis, creix entre esquerdes i zones rocalloses.

## Distribució geogràfica

Es troba a Sierra Nevada (Andalusia, sud de la península Ibèrica, Espanya), a les províncies de Granada i Almeria).

## Estat de conservació

Les seues principals amenaces provenen de la construcció de la infraestructura necessària per practicar el turisme d'esquí i el canvi climàtic.

## Referències

* ↑ uBio (anglès)
* 1 2 3 4 IUCN (anglès)
* ↑ The Taxonomicon (anglès)
* 1 2 3 www.uam.es Arxivat 2011-11-20 a Wayback Machine. (castellà)
* ↑ Wilson, R.J., Gutiérrez, D., Gutiérrez, J., Martínez, D., Agudo, R., Monserrat, V.J., 2005. Changes to the elevational limits and extent of species ranges associated with climate change. Ecology Letters, 8: 1138-1146.
* ↑ El «efecto mariposa» del cambio climático Arxivat 2009-05-27 a Wayback Machine. (castellà)
* ↑ Parmesan, C., Ryrholm, N., Stefanescu, C., Hill, J. K., Thomas, C. D., Descimon, H., Huntley, B., Kaila, L., Kullberg, J., Tammaru, T., Tennent, W. J, Thomas, J. A. i M. S. Warren, (1999). Poleward shifts in geographical range of butterflies species associated with regional warming. Nature, 399: 579-583.

## Bibliografia

* Barea-Azcón, J.M., Ballesteros-Duperón, E.; Moreno, D. (eds.), 2008. Libro Rojo de los Invertebrados de Andalucía. Consejería de Medio Ambiente, Junta de Andalucía, Sevilla, l'Estat espanyol.
* Fernández-Rubio, F., 1970. Redescubrimiento de una rara mariposa en Sierra Nevada. Nota sobre la captura del Lycaenido: Plebejus glandon zullichi Hemming, 1933 (=nevadensis Züllich y Reisser, 1928). Archivos Instituto Aclimatación Almería, 15: 161-167.
* García-Barros, E., Munguira, M.L., Martín, J., Romo, H., García-Pereira, P., Maravalhas, E.S., 2004. Atlas de las mariposas diurnas de la Península Ibérica e islas Baleares (Lepidoptera: Papilionoidea y Hesperioidea). Atlas of the butterflies of the Iberian Peninsula and Balearic Islands (Lepidoptera: Papilionoidea and Hesperioidea). Monografías SEA, núm 11, Sociedad Entomológica Aragonesa, Saragossa, 228 pp.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
* Hemming, A.F., 1933. Holartic butterflies: miscellaneous notes on nomenclature. Entomologist, 66: 275-279.
* Ibáñez, S. & F. Gil-T. (2009): First records of the endemic Polyommatus golgus and Agriades zullichi in Almeria province (E. Sierra Nevada, S. Spain) (Lepidoptera: Lycaenidae). Atalanta 40 (1/2): 191-192, 332. Full article: «PDF». Arxivat de l'original el 2013-02-03. [Consulta: 15 febrer 2013]..
* Munguira, M.L., 1989. Biología y biogeografía de los Licénidos Ibéricos en peligro de extinción (Lepidoptera, Lycaenidae). Ediciones Universidad Autónoma de Madrid, Madrid.
* Munguira, M.L.; Martin, J., 1993. The mariposa del Puerto del Lobo Agriades zullichi Hemming (=nevadensis Zullich). A: T.R. New (ed.), Conservation biology of Lycaenidae (Butterflies)., pp. 78-80. UICN, Gland, Suïssa.
* Ribbe, C., 1910. Beitrage zu einer Lepidopteren-Fauna von Andalusien (Süd-spanien). Deutscher entomologische Zeitschrift Iris, 23: 1-395.
* Settele, J.; Kudrna, O.; Harpke, A.; Kühn, I.; Swaay, C. van; Verovnik, R.; Warren, M.; Wiemers, M.; Hanspach, J.; Hickler, T.; Kühn, E.; Halder, I. van; Veling, K.; Vliegenthart, A.; Wynhoff, I.; Schweiger, O., 2008. Climatic risk atlas of European butterflies. Biorisk 1 (Special Issue). Pensoft, Sofia, Bulgària.
* Travesí, R., Pérez-López, F.J., 2002. Nuevas poblaciones de Agriades zullichi Hemming, 1930 (Lepidoptera: Lycaenidae).- Acta Granatense, 1(1-2): 158-160.
* Verdú, J.R. i Galante, E., 2006. Libro Rojo de los Invertebrados de España. Dirección General para la Biodiversidad. Ministerio de Medio Ambiente, Madrid.
* Viedma, M.G., Gómez-Bustillo, M.R., 1985. Revisión del Libro Rojo de los lepidópteros ibéricos. ICONA, Monografías núm. 42, Madrid.
* Züllich, R., 1928. Lycaena nevadensis n. Sp. Zeitschrift österreicher Entomologen Vereines, 13: 73-75.